**Előterjesztés**

**Hévíz Város Önkormányzat Képviselő-testületének**

**2025. november 27-ei rendes nyilvános ülésére**

**Tárgy:** A Hévízi Turisztikai Nonprofit Kft. 2025. november 28-ra tervezett, taggyűlésére mandátum kialakítása

**Az előterjesztő:** Naszádos Péter polgármester

**Készítette:** Halász Éva ügyvezető igazgató

Szintén László osztályvezető

**Megtárgyalta:** Pénzügyi, Városfejlesztési és Ügyrendi Bizottság,

Hévízi Turisztikai Nonprofit Kft. Felügyelőbizottsága

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 47 %-ban tulajdonos. A gazdasági társaság tervezetten 2025. november 28-án tartja soron következő taggyűlését, ahol az alábbi napirendi pontok kerülnek megtárgyalásra:

**Napirendi ponto****k**

1. Napirendi pont: Böröczné Bolla Krisztina ügyvezető kinevezése

(Elfogadásához háromnegyedes szótöbbség szükséges),

Előadó: Halász Éva, ügyvezető

1. Napirendi pont: Halász Éva ügyvezető számára felmentvény kiadása

Előadó: Halász Éva, ügyvezető

1. Napirendi pont: új ügyvezető felhatalmazása, hogy a Fonnyadt ügyvédi irodát megbízza, hogy a társasági szerződés módosítását az új ügyvezető kinevezése okán elkészítse, valamint az ügyvezető munkaszerződését elkészítse

Előadó: Halász Éva, ügyvezető

1. Napirendi pont: 2025 évi jutalmak

Előadó: Halász Éva, ügyvezető

1. Napirendi pont: Egyéb ügyek

Mint a Hévízi Turisztikai Nonprofit Kft Ügyvezetője szeretném az alábbi előterjesztést tenni a tisztelt Testület felé:

A Hévízi Turisztikai Nonprofit Kft 2025 november 28.-án tartandó FEB és Taggyűlésének összehívása az ügyvezető lemondása, és az új ügyvezető kijelölése és 2025. évi jutalmak céljából került összehívásra.

2025 november 30 hatállyal Halász Éva ügyvezetői jogviszonya megszűnik, a Hévízi Turisztikai Nkft. 2025 szeptember 25.-én tartott FEB 6/2025(09.25) Felügyelő Bizottsági Határozat és Taggyűlés 29./2025(09.25) számú Tggy. Határozata alapján. 2025 december 1-től új ügyvezető kijelölése és megválasztása szükséges. Az új ügyvezető munkakörére pályázat lett kiírva.

A pályázat sikeresen lezajlott, aminek eredményeként a pályáztató bizottság Böröczné Bolla Krisztina-t javasolta az ügyvezetői poszt betöltésére. Naszádos Péter polgármester úr Böröczné Bolla Krisztina megválasztása vonatkozó ajánlása *1. mellékeként* csatolva. Az ezzel kapcsolatos tájékoztatást a Felügyelő Bizottsági Tagok és Taggyűlés email formájában megkapták.

Javaslat megtétele Böröczné Bolla Krisztina ügyvezetői megbízásáról, (szül. hely: Zalaegerszeg., anyja neve: Koroknyai Márta, 8933 Zalaistvánd, Jókai Mór u. 5. szám alatti lakos) ……………díjazással és munkaszerződésének elfogadása.

2025 évre vonatkozó köztes mérleget a Hévízi Turisztikai Nkft. könyvelője készíti, amely kiküldésre kerül a FEB és Taggyűlés tagjainak részére, a kft 2025 február 1 és 2025 november 30 közti időszakára vonatkozó beszámolóval együtt. Ezen dokumentumok alapján benyújtásra kerül Halász Éva ügyvezetői felmentvénye.

A 2025. évi jutalmak napirendi pontban az ügyvezető a maradvány terhére fél havi munkabérrel megegyező jutalom kifizetését javasolja a dolgozóknak. A javaslatát szóban terjeszti elő a felügyelőbizottsági és taggyűlésen is.

Kérném a tisztelt Képviselőt-testületet, hogy Naszádos Péter Polgármester Úr részére a 2025 november 28-án tartandó Taggyűlésre a Hévíz Város Önkormányzata, mint Hévízi Turisztikai Nonprofit Kft. résztulajdonosa a szavazásra a mandátumot megadja, és a fent említett pontokban szavazhasson Hévíz Város Önkormányzatának tulajdoni hányada arányában.

A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete mandátumot biztosít a polgármester részére a Hévízi Turisztikai Nonprofit Korlátolt Felelősségű Társaság (8380 Hévíz, Rákóczi u. 2. adószáma: 23141823220 cégjegyzékszáma: 20 09 071334) 2025. november 28-ai taggyűlésére, amelynek alapján szavazzon igennel a napirendek megtárgyalására és a napirendek szavazása során a 2. pont szerinti szavazatokat adja le:

2. A Képviselő-testület:

1. számú napirendhez: igennel szavaz, a Hévízi Turisztikai Nonprofit Kft. ügyvezetőjének Halász Évának 2025. november 30-ai hatállyal az ügyvezetői megbízatásnak és munkaszerződésének - lemondására tekintettel történő megszűnésére.

Igennel szavaz a Hévízi Turisztikai Nonprofit Kft. ügyvezetőjének Böröczné Bolla Krisztina (szül. hely: Zalaegerszeg., anyja neve: Koroknyai Márta, 8933 Zalaistvánd, Jókai Mór u. 5. szám alatti lakos) megbízásáról és munkaszerződésének, díjazásának jóváhagyásáról.

1. számú napirendhez: igennel szavaz és Halász Éva ügyvezető számára a felmentvényt megadja.

Felelős: Naszádos Péter polgármester

Határidő: 2025. november 28.

1. számú napirendhez: igennel szavaz az új ügyvezető felhatalmazására, ahhoz hogy a Fonnyadt ügyvédi irodát megbízza, hogy a társasági szerződés módosítását az új ügyvezető kinevezése okán elkészítse, valamint az ügyvezető munkaszerződését elkészítse.

Felelős: Böröczné Bolla Krisztina, ügyvezető

Határidő: 2025. december 15.

1. számú napirendhez: igennel szavaz arra, hogy az ügyvezető a 2025. évi maradvány terhére a munkaviszonyban foglakoztatott munkatársaknak fél havi munkabérrel megegyező jutalmat fizessen ki.

Felelős: Halász Éva ügyvezető

Határidő: 2025. november 28.

3. A Képviselő-testület jóváhagyja, hogy a polgármester akadályoztatása esetén a taggyűlésen dr. Keserű Áron alpolgármester járjon el az önkormányzat nevében.

Felelős: Naszádos Péter polgármester és

dr. Keserű Áron alpolgármester

Határidő: 2025. november 28.

*1. melléklet:*

**Hévíz Város Önkormányzata**

**Tárgy:** Egyeztetés Hévízi Turisztikai Nonprofit Kft. új ügyvezetőjének megválasztásáról

**Tisztelt Igazgató Asszonyok és Urak!**

Engedjék meg, hogy a Hévízi Turisztikai Nonprofit Kft résztulajdonosaként – tájékoztassam Önöket egy kiemelkedő fontosságú személyijavaslatról, amely cégünk jövőjét, és ezzel a város turisztikai fejlődését hivatott szolgálni.

Hosszas és gondos kiválasztási folyamatot követően tájékoztatom Önöket, hogy a mai napon kiválasztásra került és így javaslatra terjesztem fel új ügyvezetőnek, **Böröczné** **Bolla Krisztina** Asszonyt, aki eddigi is a nonprofit Kft. alkalmazásában a marketing területen dolgozott. Önéletrajzát csatolom jelen levelemhez.

**Böröczné Bolla Krisztina** kinevezése mellett többek között az alábbi szempontok szóltak:

* Jelentős tapasztalatokkal rendelkezik Hévíz turizmusával kapcsolatosan, az elmúlt két évtized változásairól, értékeiről és a nemzetközi küldő piacainkat is ismeri
* Ismeri a helyi gazdasági és társadalmi viszonyokat, elkötelezett a városunk sikeressége iránt
* Világos, meggyőző és fenntartható elképzelései vannak, amelyek támogatják az Önök által képviselt magas színvonalú szolgáltatásokat is

A közös nonprofit kft. célja továbbra is az, hogy stratégiai partnerségben a Város, ezen belül az **Önök szállodáinak** igényeire is támaszkodva növelje Hévíz vonzerejét és vendégforgalmát.

**Böröczné** Bolla Krisztina kinevezése 2025. december 1.-ével lépne életbe Halász Éva mandátumának lejárata okán, így vált indokolttá és sürgőssé a hónap utolsó hetére összehívott taggyűlés és felügyelőbiztossági ülés összehívása.

Kérem Tisztelt Igazgató Asszonyokat és Urakat, hogy támogassák **Böröczné** Bolla Krisztina kinevezését! Csak közösen, a szakértelem és a helyi tapasztalat egyesítésével érhetjük el közös turisztikai céljainkat, váltsuk valóra a Hévíz nevű álmot!

Megtisztelő együttműködésüket előre is köszönöm!

**Tisztelettel:**

**Naszádos Péter**

Polgármester

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | ügyvezető igazgató |  |  |